Simularea probei de limba și literatura română a examenului de Bacalaureat i-a pus pe elevi în fața unei mari probleme: ce semnificație are cuvântul sforțare? Nedumerirea a fost evidențiată de numărul mare de căutări pe Google, dar și mai interesant este faptul că acestea au început înainte de examen.
"Cum tot românul știe că cine se scoală de dimineață departe ajunge, căutările termenului "SFORȚARE" au început imediat după miezul nopții, până la ora începerii examenului depășindu-se media zilnică a ultimelor luni. Între 9 și 11 au fost aproape 300 de căutări!
Între 11 și 12 au fost aproape 3000 de căutări, dar presupunem că după ora 11 elevii au avut voie să iasă din sălile de examen", scrie dexonline. "În mod curios, pe Google Trends (imaginea din primul comentariu) se vede că activitatea intensă a fost între orele 3 și 4 dimineața! Dar neavând acces la logurile celor de la Google, nu putem emite prea multe supoziții pe această temă", mai notează sursa citată.